กิตติ กาญจนสถิตย์

**กิตติ กาญจนสถิตย์** เจ้าของฉายา **กิตติ กีตาร์ปืน** เกิดเมื่อ 2 กันยายน 2492 เป็นนักกีตาร์ร็อก อดีตหัวหน้าวงคาไลโดสโคป ซึ่งมีเอกลักษณ์คือ ใช้กีตาร์ไฟฟ้าที่สั่งผลิตพิเศษเป็นรูปปืน

กิตติเป็นนักกีต้าร์แนวร็อคเคยมีผลงานโซโลอัลบั้มของตนเอง นอกจากนี้ยังได้ก่อตั้งโรงเรียนสอนดนตรีโดยมีเพื่อนฝูงในวงการให้การสนับสนุน กิตติยังคงเล่นดนตรีแนวร็อคที่ตนเองชอบอยู่ที่พัทยาใต้

## รายชื่อนักดนตรี
*กิตติ กาญจนสถิตย์ - กีตาร์, ร้องนำ
*นำพล ขจรพิมานมาศ (โต) - กีตาร์ (ต่อมาไปตั้งวงหินเหล็กไฟ)
*จรัสกาญจน์ แสงจันทร์ (เอ้) - คีย์บอร์ด (อดีดวงเมาเทน)
*เกียรติชัย แซ่โอ้ว (หมู) - เบส (ต่อมาไปอยู่วงพิสุทธิ์ ทรัพย์วิจิตร)
*ชูชาติ หนูด้วง (โก้) - กลอง (ต่อมาไปอยู่วงคาราบาว) 

## รายชื่อเพลง

## ผลงานการทำงาน
ปี 2521 กิตติ และวงคาไลโดสโคป ตัดสินใจเตรียมเดินทางไปผจญภัยยังต่างแดน แต่ก่อนจะไปได้ออกผลงานเพลงในรูปแผ่นสียงชุดหนึ่งกับค่าย EMI ในสมัยที่ระย้า หรือ ประเสริฐ พงศ์ธนานิกร เป็นผู้จัดการบริษัทและเป็นโปรดิวเซอร์เพลงชุดนี้ด้วย

ปี 2522 เดินทางไปเล่นดนตรีที่ประเทศนิวซีแลนด์ เมือง Wellington โดยมีสัญญาเล่นที่คลับแห่งหนึ่ง ชื่อ Spat’s เป็นเวลา 1 ปี

หลังจากนั้นไม่นาน กิตติ กับ มือเบสวง V.I.P แป๋ง-นิวัติ กองแก้วได้รวบรวมตัวนักดนตรีขึ้นใหม่ในนามวง ‘นิวเวฟ’ (New wave) พร้อมด้วยสมาชิกอีก 3 คน คือ ชูชาติ หนูด้วง หรือ โก้ คาราบาว กลอง, สมโชค เล้าเปี่ยมทอง กีต้าร์ ส่วนนักร้องนำชื่อ จี๊ด-จรัส บุญกลิ่น อดีตนักร้องวงเฮฟวี่ เมาท์เทน รวมเป็นสมาชิก 5 คน แสดงดนตรีตามสถานที่ต่าง ๆ ในกรุงเทพฯ และต่างจังหวัด และยังได้ข้ามน้ำข้ามทะเลไปไกลถึงประเทศเยอรมนี

กิตติ กาญจนสถิตย์ ได้สร้างปรากฏการณ์แปลกใหม่ ในวงการดนตรีเมืองไทยนั่นคือ การสร้างกีต้าร์ไฟฟ้ารูปทรงปืน ทำให้ชื่อเสียงโด่งดัง จนได้รับสมญานามว่า **กิตติ กีต้าร์ปืน** จากนักจัดรายการสุดฮิตในเวลานั้นนาม วิฑูร วทัญญู

ปี 2523 กิตติ กีต้าร์ปืน กลับมารวมตัวกันใหม่กับ วงคาไลโดสโคป และได้ออกผลงานชุด Medley Smoke ในนามค่ายนิธิทัศน์ซึ่งเป็นค่ายเพลงใหญ่ในเวลานั้นพร้อมกับมีกา รตระเวนแสดงดนตรีไปทั่วประเทศขณะเดียวกันทางทีวีก็มีการโปรโมทเทปชุดนี้จนทำให้ชื่อเสียงของกิตติ กีต้าร์ปืนกับวงคาไลโดสโคป ได้รับความนิยมจากผู้ที่ชื่นชอบเพลงในสไตล์ Rock และ Heavy เป็นอย่างมาก

ปี 2524 ได้ออกผลงานชุด Medley Rod Stewart สังกัดค่ายนิธิทัศน์โปรโมชั่น

ปี 2525 กิตติ กีต้าร์ปืน กับวงคาไลโดสโคปเป็นพรีเซ็นเตอร์โฆษณาให้กับเครื่องดื่มเป็ปซี่

ปี 2526 เป็นมือกีต้าร์รับเชิญให้กับวงร็อคเคสตร้า ชุดวิทยาศาสตร์ สังกัดค่ายนิธิทัศน์โปรโมชั่น

ปี 2527 ออกผลงานคู่กับ แหลม มอริสัน ชุด King Of Rock‘n Roll

กลางปี 2528 กิตติ กีต้าร์ปืน ประกาศเลิกเล่นดนตรีตามผับตามบาร์โดยสิ้นเชิง เพื่อเปิดสอนกีต้าร์ไฟฟ้าด้วยตนเอง

ปี 2529 สถาบันสอนดนตรีชื่อ "บ้านประชาชน" ในย่านแฮปปี้แลนด์ บางกะปิ กรุงเทพฯ จึงเกิดขึ้น และถูกยกระดับการเรียนการสอนให้เป็นโรงเรียนที่ได้รับการอนุมัติ หลักสูตรโดยกระทรวงศึกษาธิการ เมื่อเรียนจบแล้วลูกศิษย์ลูกหาจะได้มีใบประกาศนียบัตรรับรองอย่างเป็นทางการ และเวลาต่อมาได้เปลี่ยนชื่อจากบ้านประชาชน เป็น โรงเรียนดนตรี กิตติ กีต้าร์ปืน

ผ่านมากระทั่งทุกวันนิ้ สถาบันดนตรีแห่งนี้ได้ก้าวขึ้น ปีที่ 20 มอบวิชาความรู้ด้านดนตรีแก่เยาวชน และผู้สนใจทั่วไปนับได้เป็นพันคน ทั้งกีต้าร์ไฟฟ้า แนวร็อค เฮฟวี่ บลูส์ ป๊อป รวมถึงกีต้าร์คลาสสิค, เบส, กลอง, เปียโน, เรียบเรียงเสียงประสาน, วิชาขับร้อง - ฝึกร้องเพลง และคอร์สพิเศษ Sound Engineer เรียนรู้เกี่ยวกับการบันทึกเสียง

นอกจากนี้ยังได้จัดกิจกรรมทางดนตรีอีกมากมาย เช่น การประกวดแข่งขันวงดนตรีในชื่อ Battle of Bands รวมถึงการจัดเวิร์คชอปทางดนตรีให้กับสถาบันต่าง ๆ อีกด้วย

ปี 2530 เมื่อวันที่ 27 ธันวาคม 2530 คาราบาว ได้เชิญไปแสดงคอนเสิร์ต ‘อีสานเขียว’ โครงการโดยกองทัพบก ณ สนามกีฬากองทัพบก ถนนวิภาวดีรังสิต

ปี 2531 คอนเสิร์ต เวลคัม ทู อีสาน เขียว ที่อเมริกา ซานฟรานซิสโก กับวงคาราบาว และเพื่อนศิลปิน

พฤศจิกายน ปี 2532 ออกอัลบั้มชื่อว่า ‘สายธารใต้ขุนเขา’ ซึ่งอำนวยการผลิตโดย ระย้า ในนามค่ายรถไฟดนตรี

ปี 2532 เป็นมือกีตาร์รับเชิญในเพลง เป็นอย่างนี้ทุกครั้ง ในอัลบั้ม ดนตรีที่มีวิญญาณ ของ เล็ก คาราบาว

ปี 2532 เป็นมือกีตาร์ไฟฟ้าให้กับ จริยา แอนโฟเน่ ในชุด บิน

ปี 2533 เมื่อวันที่ 1 ธันวาคม 2533 เขาได้แสดงคอนเสิร์ต T-Concert พงษ์สิทธิ์-กิตติ-ฤทธิพร

ปี 2534 เป็นมือกีตาร์รับเชิญให้กับ คาราบาว ในชุด วิชะแพะ

ปี 2534 เป็นมือกีตาร์ลีดรับเชิญให้กับ น้อย ชานตานอย ในชุด ชานตานอย

ปี 2534 เป็นมือกีตาร์รับเชิญในเพลง คนไทย ในอัลบั้ม เราคนไทย ของ เล็ก คาราบาว

ปี 2534 ออกอัลบั้มกับศิลปินร็อกในชุด ร็อคหวานๆ

ปี 2536 เมื่อวันที่ 23 ตุลาคม 2536 เขาได้แสดงคอนเสิร์ต กระทิง คอนเสิร์ต เขาใหญ่ มหกรรมคอนเสิร์ตเพลงเพื่อชีวิต ที่เขาใหญ่

ปี 2537 เป็นมือกีตาร์รับเชิญในเพลง สะใจมั้ย ในอัลบั้ม กุหลาบไฟ ของ โดม มาร์ติน

ปี 2538 ออกอัลบั้มชุด ‘สูงสุดสู่อัศจรรย์’ (เพลงบรรเลงทั้งชุด) สังกัด ‘คิท เมททัล มิวสิก จำกัด’

ปี 2539 เป็นมือกีตาร์ลีดรับเชิญให้กับ เล็ก คาราบาว ในชุด ขอทานเจ้าสําราญ

มีนาคม ปี 2540 กิตติออกอัลบั้มชุด กีต้าร์ปืนและได้นักร้องเสียงดีคือ โจ ร็อค หรือ อภิสิทธ์ ถิระวัฒน์ มาเป็นนักร้องนำชุดนี้สังกัด เอ็มสแควร์เอ็นเตอร์เทนเม้นท์ บันทึกเสียงที่ Kit Metal Studio

ปี 2540 ออกอัลบั้มกับศิลปินร็อกในชุด Rock Pack

ปี 2542 เมื่อวันที่ 29-30 มกราคม 2542 เขาได้แสดงคอนเสิร์ต มหกรรมดนตรีเพื่อธรรมชาติและชีวิต ครั้งที่ 2 ที่บริเวณ กม.22 ทางขี้นเขาใหญ่ด้านปานช่อง ตรงข้ามเขาใหญ่ คาวบอยซิตี้

ปี 2543 เมื่อวันที่ 15 ตุลาคม 2543 เขาได้แสดงคอนเสิร์ต LATIN ROCK IN CONCERT ที่ศาลาเฉลิมกรุง

จุดเด่นของอัลบั้ม จิมมี่ วอลโด (Jimmy Waldo) อดีตมือคีย์บอร์ดวง Quiet Riot และวง Alcatrazz เป็นผู้มิกซ์เสียงให้ที่ห้องอัด Media Sonix Ca. สหรัฐอเมริกา

ทุกวันนี้ กิตติ กีต้าร์ปืน เปิดโรงเรียนสอนดนตรีที่แฮปปี้แลนด์เป็นหลัก นอกนั้นยังมีผลิตภัณฑ์ เครื่องดนตรี ซึ่งเป็นยี่ห้อของตนเอง ในนาม Guitar Gun อีกทั้งจำหน่ายเครื่องดนตรียี่ห้ออื่น ๆ และห้องซ้อมดนตรี รวมทั้ง ‘โครงการพิเศษ’ อื่น ๆ อีกมากมาย และเป็นผู้จัดคอนเสิร์ตร็อคหลายครั้งด้วยกัน รวมถึงคอนเสิร์ตที่ร่วมกับแกรี่ บาร์เด้น (Gary Barden) อดีตนักร้องนำวงไมเคิล เชงเกอร์ กร..๊ป (M.S.G.) ตระเวนจัดทัวร์คอนเสิร์ต ในนาม Kitti guitar gun Production ใช้ชื่อว่าคอนเสิร์ต ‘ร็อค โลก ร็อค ไทย’

ครั้งล่าสุดที่ผลักดันให้เกิดคือ ‘The Legend of Rock Star Concert’ คอนเสิร์ตแห่งตำนานร็อค เมื่อวันที่ 20 มิถุนายน 2546 ที่อิมแพ็ค เมืองทองธานี โดยไอทีวี เป็นผู้จัด

ปี 2547 เมื่อวันที่ 12 สิงหาคม 2547 เขาได้แสดงมหกรรมคอนเสิร์ต รวมพลังศิลปิน ที่เวทีกลางมณฑลพิธีท้องสนามหลวง

ปี 2551 เมื่อวันที่ 27 กันยายน 2551 เขาได้แสดงคอนเสิร์ต TK Park Rock Festival 2008 ที่ห้อง Learning Auditorium, อุทยานการเรียนรู้ TK park เซ็นทรัลเวิลด์ ชั้น 8 Dazzle Zone

ปี 2552 เมื่อวันที่ 20 มิถุนายน 2552 เป็นแขกรับเชิญในคอนเสิร์ต 12 ปี เสก โลโซ ใจสั่งมา ของ เสก โลโซ ที่อิมแพค อารีน่า เมืองทองธานี

ปี 2552 เมื่อวันที่ 2-3 ตุลาคม 2552 เป็นแขกรับเชิญในคอนเสิร์ต โมเดิร์นด็อก 5-3-15 ของวง โมเดิร์นด็อก ที่อินดอร์ สเตเดียม หัวหมาก

เดือนกุมภาพันธ์ ปี 2553 ออกอัลบั้มกับศิลปินคนอึ่น ๆ ในชุด วันวานหวานได้อีก ชุด 2

ปี 2553 เมื่อวันที่ 14 กุมภาพันธ์ 2553 เป็นแขกรับเชิญในคอนเสิร์ต จุดประกาย คอนเสิร์ต ซีรีส์ # 37 ตอน “พลังรักในเพลงร็อก ที่หอประชุมเล็ก ศูนย์วัฒนธรรมแห่งประเทศไทย

ปี 2553 เมื่อวันที่ 8 พฤษภาคม 2553 เป็นแขกรับเชิญในคอนเสิร์ต เอ็กซ์คลูซีฟคอนเสิร์ต คนกับเม้าท์ ของ แอ๊ด คาราบาว ที่โรงละครอักษราคิงพาวเวอร์

ปี 2553 เมื่อวันที่ 20 - 21 พฤศจิกายน 2553 เขาได้แสดงคอนเสิร์ต 40 ปี the legend of the guitar ที่ริมทะเลสาบ เมืองทองธานี

ปี 2553 ร่วมแสดงภาพยนตร์เรื่อง กองพันครึกครื้น ท.ทหารคึกคัก รับบท นักดนตรีกีตาร์

ปี 2553 ออกอัลบั้มกับศิลปินเพื่อชีวิตในชุด เรื่องเล่า นี่แหละทางรอด โดย สัญญลักษณ์ เทียมถนอน - จัดทำโดย บริษัท ปตท. จำกัด ในเพลง ชีวิตสัมพันธ์

ปี 2555 เมื่อวันที่ 14 มกราคม 2555 เขาได้แสดงคอนเสิร์ต True AF8 ร้ายกาจ Concert คอนเสิร์ตแบบ Live ร้าย ที่อิมแพค อารีน่า เมืองทองธานี

เดือนสิงหาคม ปี 2555 ออกอัลบั้มกับศิลปินร็อกคนอึ่น ๆ ในชุด Best of Rock

ปี 2555 เมื่อวันที่ 10 มิถุนายน 2555 เขาได้แสดงคอนเสิร์ต จุดประกาย คอนเสิร์ต ซีรีส์ # 49 ร็อกไม่มีวันตาย มิตรภาพไม่มีวันเลือน ที่หอประชุมเล็ก ศูนย์วัฒนธรรมแห่งประเทศไทย

ปี 2556 เมื่อวันที่ 12 กุมภาพันธ์ 2556 เขาได้แสดงคอนเสิร์ต For The First Time Ever PARAMORE Live in Bangkok Paramore, Here We Go! ที่Centerpoint Studio Thailand ซอยลาซาล (BTS สถานีแบริ่ง)

ปี 2556 เมื่อวันที่ 9 พฤศจิกายน 2556 เป็นแขกรับเชิญในคอนเสิร์ต กินลม ชมบาว ของวง คาราบาว ที่บ้านไร่สัตหีบ (บ้านของ แอ๊ด คาราบาว)

ปี 2557 เมื่อวันที่ 23 มีนาคม 2557 เขาได้แสดงคอนเสิร์ต Pattaya Music Festival 2014 ที่บริเวณพัทยากลาง

ปี 2557 เมื่อวันที่ 20 สิงหาคม 2557 เป็นแขกรับเชิญในคอนเสิร์ต 70 ปี แหลม มอริสัน เปิดกรุตำนานร็อค ของ แหลม มอริสัน ที่ศูนย์ประชุมธรรมศาสตร์รังสิต

ปี 2557 เป็นมือกีตาร์รับเชิญให้กับ พี สะเดิด ในชุด รักจนไม่รู้จะรักยังไง

ปี 2557 เมื่อวันที่ 2 กันยายน 2557 เขาได้แสดงคอนเสิร์ต ดนตรีไม่มีพรหมแดน Rock Never Die By พี สะเดิด ที่โรงเบียร์เยอรมันตะวันแดง

ปี 2557 เมื่อวันที่ 2 พฤศจิกายน 2557 เป็นแขกรับเชิญในคอนเสิร์ต 40 ปี เสก โลโซ 40 แต่รู้สึกเหมือน 14 ที่ราชมังคลากีฬาสถาน

ปี 2559 เมื่อวันที่ 30 มกราคม 2559 เขาได้แสดงคอนเสิร์ต การกุศล Hand to Hand Rock Concert ที่ร้าน LONG PLAY

ปี 2559 เมื่อวันที่ 18 พฤษภาคม 2559 เขาได้แสดงคอนเสิร์ต การกุศล Friends for friend ช่วยค่ารักษาพยาบาล อดีตมือกลอง (วง Kaleidoscope) ที่โรงเบียร์เยอรมันตะวันแดง

ปี 2560 เป็นมือกีตาร์รับเชิญให้กับ เล็ก คาราบาว, พงษ์สิทธิ์ คำภีร์ ในเพลง เส้นขอบฟ้า

ปี 2560 เมื่อวันที่ 29 มิถุนายน 2560 เขาได้แสดงคอนเสิร์ต ร็อกเพื่อนกัน เราเพื่อนกัน ที่Parking Toys

ปี 2560 เป็นมือกีตาร์รับเชิญให้กับ เล็ก คาราบาว ในเพลง พ่อของแผ่นดิน

ปี 2561 เมื่อวันที่ 5 มีนาคม 2561 เขาได้แสดงคอนเสิร์ต The Long Run @ Long Play The 2nd Charity (เพื่อนช่วยเพื่อน)

ปี 2561 เมื่อวันที่ 22 กันยายน 2561 เขาได้แสดงคอนเสิร์ต CRU Musical Crossroad ที่ห้องประชุม ชั้น 5 อาคารนวัตกรรม มหาวิทยาลัยราชภัฏจันทรเกษม

ปี 2562 เมื่อวันที่ 11 มกราคม 2562 เขาได้แสดงคอนเสิร์ต ชีวิตสัมพันธ์ Rock On The Beach ที่บริเวณพัทยากลาง จังหวัดชลบุรี

ปี 2565 เมื่อวันที่ 28 กุมภาพันธ์ 2565 เขาได้แสดงคอนเสิร์ต JAM FOR LAM ที่ Mr.FOX STUDIO @ TOWN IN TOWN

ปี 2565 เมื่อวันที่ 20 สิงหาคม 2565 เขาได้แสดงคอนเสิร์ต Live Music Benefit For Lam Morrison ที่ฮาร์ดร็อก คาเฟ่ พัทยา

ปี 2566 เมื่อวันที่ 25-26 พฤศจิกายน 2566 เขาได้แสดงคอนเสิร์ต E-San Music Festival Thailand ปีที่ 11 ที่เขื่อนอุบลรัตน์ จังหวัดขอนแก่น

เดือนธันวาคม ปี 2566 ออกอัลบั้มกับศิลปินร็อกคนอึ่น ๆ ในชุด ร็อกคำเดียว

ปี 2567 เมื่อวันที่ 10 สิงหาคม 2567 เขาได้แสดงคอนเสิร์ต 50 ปี The Legends Of The Guitar ที่ศูนย์การประชุมแห่งชาติสิริกิติ์

ปี 2568 เมื่อวันที่ 24 สิงหาคม 2568 เขาได้แสดงคอนเสิร์ต CONCERT FOR GUITAR KING ที่โรงเบียร์เยอรมันตะวันแดง รามอินทรา

ปี 2569 เมื่อวันที่ 27-28 กุมภาพันธ์ 2569 เป็นแขกรับเชิญในคอนเสิร์ต Road For Life 4 ที่ธนะรัชต์ กม.21 เขาใหญ่

## อ้างอิง
* ความเป็นมาชีวิต กิตติ
* “สูงสุดสู่อัศจรรย์” งานเดี่ยวที่ไม่ “ธรรมดา” ของ “กิตติ กีตาร์ปืน”
* แฟนเพจอย่างเป็นทางการของคาราบาว

หมวดหมู่:นักกีตาร์ชาวไทย
หมวดหมู่:บุคคลจากจังหวัดนครราชสีมา
หมวดหมู่:คริสต์ศาสนิกชนนิกายโปรเตสแตนต์ชาวไทย